CELEX: C2006/010/50
Language: et
Date: 2006-01-14 00:00:00
Title: Kohtuasi T-387/05:  13. oktoobril 2005.  esitatud hagi — Chatziioannidou  versus  komisjon

14.1.2006   
            
            
               ET
            
            
               Euroopa Liidu Teataja
            
            
               C 10/25
            
         13. oktoobril 2005. esitatud hagi — Chatziioannidou versus komisjon
   (Kohtuasi T-387/05)
   (2006/C 10/50)
   Kohtumenetluse keel: prantsuse
   Pooled
   Hageja: Eleni Chatziioannidou (Auderghem, Belgia) (esindaja: advokaat S. A. Pappas)
   Kostja: Euroopa Ühenduste Komisjon
   Hageja nõuded
   
               —
            
            
               Tühistada ametisse nimetava asutuse 8. juuli 2005. aasta otsus, millega jäeti rahuldamata hageja kaebus otsuse peale, mis puudutab tema pensioniõiguste ühenduse pensionisüsteemi ülekandmist,
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja, kes on komisjoni ametnik, taotles oma Kreekas omandatud pensionikindlustuse maksete summa ülekandmist ühenduse pensionisüsteemi enne seda, kui ta asus teenistusse komisjonis. Oma hagis kritiseerib ta ühenduse pensionisüsteemi meetodit, kuidas arvestatakse pensionikindlustuse maksete summat ülekantava kogusumma alusel. Eelkõige väidab hageja, et komisjon on enne euro kasutuselevõttu arvestanud muus valuutas kui Belgia frank ülekantud kogusummat ümber mitte ümberarvestamise päeval kehtinud kursiga, vaid keskmise vahetuskursiga, mis pidi kajastama vääringu kõikumisi makseperioodi jooksul. Pärast eurole ülemineku perioodi lõppu, st 1. jaanuarist 2002 ei kohalda komisjon enam seda arvestusmeetodit, vaid arvestab siseriiklike pensionifondide ülekandeid eurodes.
   Hageja leiab, et loobumine keskmise vahetuskursi meetodi kasutamisest on tema puhul viinud tema pensionikindlustuse maksete summa märgatava vähenemiseni. Seetõttu kaebab ta nõukogu määruse nr 1103/97 artikli 3, mille kohaselt euro kasutuselevõtt ei muuda õigusliku vahendi ühtki tingimust, rikkumise peale. Samuti kaebab ta võrdse kohtlemise põhimõtte rikkumise peale, kuna sõltuvalt sellest kas pensioniõiguslike aastate ülekandmise õigus tekkis enne euro kasutuselevõttu või pärast seda ei ole ametnikel samadel tingimustel õigus sama suurele pensionikindlustuse maksete summale.